Čubrina

**Čubrina** (; ) je štít v hlavnom hrebeni Vysokých Tatier na slovensko-poľskej hranici. Leží v závere Mengusovskej a Temnosmrečinskej doliny nad Štrbským Plesom, približne  severozápadne od Popradu.

## Názov
Vrchol je značne rozoklaný, odtiaľ pochádza pôvodný názov „Čuprina“ (účes).

## Poloha
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží na slovensko-poľskej hranici, na pomedzí Prešovského kraja a Malopoľského vojvodstva. Južná časť hrebeňa patrí do okresu Poprad a katastra mesta Vysoké Tatry, severne sa zvažujúca časť patrí do Powiatu tatrzańského a gminy Bukowina Tatrzańska. Najbližšími sídlami na slovenskom území sú južne situované Štrbské Pleso a juhovýchodne ležiace Vyšné Hágy, severovýchodne sa nachádza Tatranská Javorina, v Poľsku je to severozápadne ležiace Zakopané. Vrch sa nachádza v Tatranskom národnom parku v slovenskej i poľskej časti a hrebeňom vedie tiež hranica národnej prírodnej rezervácie Mengusovská dolina (na juhovýchode) a Kôprová dolina (na juhozápade).

## Opis
Čubrina je uzlový vrch v hlavnom hrebeni Vysokých Tatier, medzi Rysmi () a Svinicou (). Zo slovenskej strany vytvára impozantný záver Doliny Temných smrečín, z Mengusovskej doliny tvorí súčasť hrebeňa Mengusovských štítov a je odtiaľ tiež prístupná - s horským vodcom. Do Poľska spadá veľkými stenami, severovýchodná k Morskému oku má až . Sú však prerušené niekoľkými sutinovými terasami, tzv. galériami, ktoré sú ľahko schodné a využívané na nástupy aj zostupy. Západným smerom sa v Temnosmrečínskej doline nachádza Vyšné Temnosmrečinské pleso, juhovýchodne v Mengusovskej doline Veľké Hincovo pleso a severovýchodne v Doline Rybiego Potoku Morské Oko. V hlavnom hrebeni je severozápadným susedom Hrubý štít (), juhovýchodným Veľký Mengusovský štít (), južná rázsocha smeruje na Kôprovský štít () a severná na Mních (). Od Veľkého Mengusovského štítu ju oddeľuje *Hincovo sedlo* a od Druhého Mnícha *štrbina pod Druhým mníchom*. Na juhozápad vysiela krivánsku rázsochu, od *Čubrinky* ju delí *Čubrinská štrbina*. Tri galérie podťaté kolmými stenami na poľskej strane sa volajú *Veľká, Malá* a *Zadná galéria čubrinská*.

Západným smerom sa nachádza Hrubý štít (), Veľká kopa () a Nefcerské veže (), južným Kriváň (), Hrubý vrch (), Kôprovský štít (), Hlinská veža (), Satan (), Patria () a Ostrva (), východným Kôpky (), Vysoká (), Mengusovský Volovec (), Hincova veža (), Rysy (), Veľký Mengusovský štít (), Ťažká veža (), Vyšný Žabí štít () a Mlynár () a severným Opalony Wierch (), Mních (), Miedziane () a Kozí vrch (). Severné svahy odvodňuje Dolinou Rybiego Potoku Rybí potok do Bielej vody a Dunajca, voda zo západnej časti odteká Kôprovským potokom do Váhu a z juhovýchodnej Hincovým potokom do rieky Poprad. Na vrchol nevedie značený turistický chodník.

### Výhľady
Turisticky voľne neprístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier, severná časť hrebeňa Belianskych Tatier, východná časť Nízkych Tatier s Kráľovou hoľou, Oravské Beskydy a mnohé vrchy v južnom Poľsku.

## Prístup
Štít sa nachádza na území národnej prírodnej rezervácie a Tatranského národného parku, preto je dostupný len s horským vodcom. Do Mengusovského sedla vedie od rázcestia Czarny Staw pod Rysami  zeleno značený turistický chodník, do sedla Chalubinského brána zasa  červeno značený chodník z rázc. Dolina za Mnichom.

## Vybrané výstupy
* 1884 Prvý výstup na vrchol K. Potkański, K. Bednarz a J. Fedra z Čubrinskej štrbiny.
* 1922 Prvovýstup pilierom Čubriny L. Grünn a M. Swierz
* 1950 Prvý slovenský výstup pilierom J. Andráši, A. Puškáš, H. Rácz, I. Urbanovič a traja poľskí horolezci.

Z našej strany patrí k najťažším cestám pravý pilier juhozápadnej steny nad *Piargovou kotlinkou* (záver Temných smrečín) cez previsy, VI A1.

## Galéria

Obrázok: Hińczowe Stawki a1.jpg|Čubrina, Veľký a Prostredný Mengusovský štít.
Obrázok: Cubrina and Velky Mengusovsky stit and Hincova veza.jpg|Čubrina, Veľký, Prostredný a Východný Mengusovský štít.
Obrázok: Mięguszowiecki Szczyt a1.jpg|Veľký Mengusovský štít a Čubrina, pod ňou trávnatejší Hrubý štít.
Obrázok: Velky Mengusovsky stit and Cubrina over Morskie oko.jpg|Tri Mengusovské štíty a celkom vpravo Čubrina, od Morského oka.
Obrázok: Cubryna i mnich.jpg|Dve veže pod Čubrinou – Mnich a Druhý Mních.


## Referencie

* A. Puškáš, *Vysoké Tatry – horolezecký sprievodca, monografia, VII. diel*, 1981.

## Iné projekty

## Pozri aj
* Vysoké Tatry
* Kôprová dolina (národná prírodná rezervácia)
* Mengusovská dolina (národná prírodná rezervácia)
* Tatranský národný park
* Zoznam vrcholov vo Vysokých Tatrách

## Externé odkazy
* Poloha na turistickej mape
* Na stránkach Vysoké Tatry
* Popis podľa Andrášiho
* Fotografie so zákresom lezeckých ciest nad Morským okom 
* Otočná panoráma z vrcholu 

Kategória:Dvojtisícovky na Slovensku
Kategória:Dvojtisícovky v Poľsku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)
Kategória:Vrchy v Malopoľskom vojvodstve